## Zaključak Hrvatske agencije za poštu i elektroničke komunikacije klasa: UP/I-344-08/09-01/64 od 2. prosinca 2009. godine

### NN 154/2009 (23.12.2009.), Zaključak Hrvatske agencije za poštu i elektroničke komunikacije klasa: UP/I-344-08/09-01/64 od 2. prosinca 2009. godine

154 23.12.2009 Zaključak Hrvatske agencije za poštu i elektroničke komunikacije klasa: UP/I-344-08/09-01/64 od 2. prosinca 2009. godine

HRVATSKA AGENCIJA ZA POŠTU I ELEKTRONIČKE KOMUNIKACIJE

3802

Na temelju članka 131. stavka 4. Zakona o općem upravnom postupku (»Narodne novine« br. 53/91 i 103/96; dalje u tekstu: ZUP) i članka 114. Zakona o elektroničkim komunikacijama (»Narodne novine« br. 73/08), nadzornik elektroničkih komunikacija donosi

ZAKLJUČAK

1. Obustavlja se postupak stručnog nadzora nad trgovačkim društvom RADIO NAŠICE d.o.o. iz Našica, Dore Pejačević 2, pokrenut radi uklanjanja nedostataka u radu radijskih postaja – UKV odašiljača radnih frekvencija 88,7 MHz i 94,0 MHz postavljenih na lokacijama Našice i Granice.

2. Ovaj zaključak objavit će se u »Narodnim novinama« i na internetskim stranicama Hrvatske agencije za poštu i elektroničke komunikacije.

Obrazloženje

Zaposlenici Odjela nadzora Hrvatske agencije za poštu i elektroničke komunikacije (dalje u tekstu: HAKOM) su dana 25. ožujka 2009. godine od 12.40 do 12.55 sati i 6. listopada 2009. godine od 10.39 do 10.59 sati na području Našica i 25. ožujka 2009. od 11.48 do 12.03 sati i 6. listopada 2009. od 11.54 do 12.14 sati na području Granica proveli mjerenje tehničkih značajki radijskih postaja u vlasništvu trgovačkog društva Radio Našice d.o.o. Tom je prigodom utvrđeno nepridržavanje tehničkih uvjeta uporabe radijskih postaja – UKV odašiljača u radu na lokacijama Našice i Granice, i to nepropisne devijacije koja znatno prelazi dopuštenu najvišu vrijednost ± 75kHz.

O utvrđenom činjeničnom stanju sačinjen je Zapisnik o obavljenom stručnom nadzoru uporabe i kontrole radiofrekvencijskog spektra – navedene radijske postaje, koji je dostavljen trgovačkom društvu Radio Našice d.o.o. dopisom (klasa: 344-08/09-01/64, urbroj: 376-09-09-01) od 3. studenoga 2009. godine. Nadzornik je zapisnikom naredio usklađivanje rada radijske postaje sa zahtjevima iz članka 7. stavka 8. i 9. »Pravilnika o tehničkim uvjetima i uvjetima uporabe radijskih postaja za odašiljanje radijskog programa u UKV području, s frekvencijskom modulacijom (UKV/FM)« (»Narodne novine« broj 37/96). Dana 9. studenoga 2009. direktorica trgovačkog društva Radio Našice d.o.o., gospođa Katica Šimašek, izvijestila je HAKOM da je postupila po zapisniku i uskladila rad radijskih postaja sukladno tehničkim zahtjevima i normama iz Pravilnika.

Dana 27. studenoga 2009. godine zaposlenici Odsjeka stručnog nadzora HAKOM-a provjerili su je li trgovačko društvo Radio Našice d.o.o. postupilo prema Zapisniku od 3. studenoga 2009. godine. Na temelju mjerenja utvrđeno je da je predmetno trgovačko društvo postupilo po zapisniku i uskladilo rad radijskih postaja sukladno tehničkim zahtjevima i normama.

Slijedom navedenog, nadzornik je obustavio postupak po ovom predmetu.

Klasa: UP/I-344-08/09-01/64

Urbroj: 376-09-09-03 AK

Osijek, 2. prosinca 2009.

Nadzornik
elektroničkih komunikacija
Anđelko Kopecki, dipl. ing. el., v. r.

Ostalo, NN 154/2009-3802